www.HoundDawgs.org
Joku on sanonut, että elämä on kuin joki.
Me olemme vain pikkukaloja -
jotka kamppailevat virrassa ja jään alla.
Joskus jokin tärkeä tapahtuma -
kuten syntymä tai kuolema muuttaa virran suunnan.
Tai sitten se alkaa vain siitä, että ystäväsi lähtee aikaisin kotiin.
Mikä sinua vaivaa?
Ja mikä minua, kun olen kanssasi?
Kuuntele... - Olen raivoissani!
Voisitko kuunnella? - Nuku kasvihuoneessa.
Isä. - Hei! Olet valveilla.
Missä Teddy on? - Lähti ajat sitten kotiin.
Niinkö? Istu seuraan. Paina puuta, vanha kuoma.
Mietit kai, miksi äiti käski minut tänne.
Saanko kertoa? Olisi kiva jutella toiselle miehelle.
Rouva Donahue, se äidin ystävä, on raskaana.
Hän saa lapsen.
Arvaa kuka saattoi hänet raskaaksi?
Minä.
Onko äiti vihainen?
Tosi vihainen. Hän ei kai halua olla enää naimisissa kanssani.
En saisi kertoa sinulle -
mutta mielestäni ansaitset kuulla totuuden.
Miten vauvan käy? - Jotkut vauvat eivät synny.
Toisista vanhemmat huolehtivat.
Joistakin taas huolehtii joku muu.
Mikä se tv -sarja on mitä te aina katsotte -
se jossa on kaksi mustaa lasta ja rikas valkoinen äijä?
Heidät on adoptoitu. Tiedät siis jo ne jutut.
Senkin olen halunnut kertoa, mutta äitisi...
Pitää muka olla sopiva aika.
Minusta sinun kuuluu tietää.
Mikä? - Totuus elämästäsi.
Sinut on adoptoitu. Aristoteleskin oli.
Ja Lee Majors, "kuuden miljoonan dollarin mies".
Vaikka kuka on adoptoitu eikä se haittaa.
Niin että siinä. - Onko herra Donahue isäni?
Ei! Tule tänne.
Minähän se olen, hitto soikoon.
Tules tänne!
Saanko nukkua täällä? - Se olisi mahtavaa.
Mutta eikö äiti olekin jo tarpeeksi vihainen?
Painuhan pehkuihin siitä.
Olethan täällä aamulla?
Katsotaan huomenna.
Mietin usein, että jos Teddy ei olisi lähtenyt -
ehkä en olisi jutellut sinä iltana isän kanssa.
Ehkä elämä olisi pysynyt naiivin turvallisena.
Ehkä emme olisi tavanneet Elizaa.
Ehkä koko tarinaa ei olisi tapahtunut.
Voi helvetti.
Hemmetti, Teddy.
Joo, joo.
Kiitos.
Meillä on ulko -ovikin. - Jäkä jäkä.
Arvaa mitä?
Mutsi häipyi taas. - Hemmetti.
Se veti perseet eilen ja aamulla se oli häipynyt kamoineen.
Se tulee aina takaisin.
Ihan sama. Haluan vain päästä New Yorkiin.
Veli oli oikeassa. - Minä haluan pilveä.
Uusivuosi ja olemme ilman.
Hei, Prudence, lainaatko 40 taalaa?
Teddy, missä lasisi ovat? - Hankin piilarit.
Näytit paremmalta laseissa.
Veli kertoi collegesta, joka on CBGB: n vieressä.
Sinne vain on vaikea päästä.
College on yhtä paha kuin lukio.
Mutta se on New Yorkissa. - Entä sitten?
Ei ole ainakaan vanhempia. - Niin, sinulla.
Mitä tässä oikein on? - Jämiä.
Kaavin sen mutsin piipusta. - Jättipä edes jotain.
Minunkin faijani on kai New Yorkissa.
Eikö se ole kuollut? - Niin mutsi sanoi, mutta...
Johnny uskoo, että se valehtelee.
Tämä pilvi on syvältä.
Voi hitto. Katso.
Mitä sinä teet?
Yäk.
Nämä ovat taatusti Sandy McCoyn.
Okei. Pöksytä kovaa.
Onko ne pikkarit vai pöksyt?
Pikkarit, siis pikkuhousut... - Turpa kiinni ja haista.
Hei, äiti. - Hei, rouva H.
Hei, pojat. - Äiti, saanko lainaa?
Sait jo synttärilahjan. - Tuhlasin sen.
Isäsi soitti. Eliza tulee kello 18.05.
Hän tulee eri bussilla. - Kuka se on?
Eliza Caplin. Ballerinan tytär.
Kuka ballerina? - Isän tyttöystävä.
Eliza oli hiihtämässä jollain kouluretkellä.
Hän poikkeaa täällä ennen kuin jatkaa kotiin.
Tarvitsen siis rahaa. - Toivottavasti isäsi antoi hänelle.
Mitä se Eliza täällä tekee? En tunne sitä.
Ehkä isäsi vihdoin huomioi sinut. Likaamatta omia käsiään.
Isä on tosi kusipää.
Olen nähnyt sen muutaman kerran seitsemän vuoden aikana.
Sitten se lähettää jonkun ihme tytön.
Keskivertokin manhattanilaismimmi -
on sata kertaa parempi kuin Lintonburgin parhaat.
Onkohan se...? - En minä tiedä.
Oletko sinä Eliza? - Kumpi teistä on Jude?
Minähän se. - Ja sinä et näytä Prudencelta.
Prudence on kotona. Minä olen Teddy.
Mitä sinulla on naamassa? Joku Dracula -punk -skeitti -juttu, vai?
Ei, kun... Näitä tulee tärpätin imppaamisesta.
Onpa surullista.
Hyvää uutta vuotta!
Tervetuloa jännittävään Lintonburgiin. - Tämä on kiintoisaa.
Kannattaisi kai mennä Tory Venturan bileisiin.
Hän on ääliö, mutta saa aina aineita.
Mutta talo on täynnä urheilijoita ja hevareita.
Ehkä poikaystäväsi on...
Ei ole poikaystävää. Eikä hän olisi sellainen.
Te näytätte Misfitsien faneilta.
Joo!
Misfits on mahtava. Kaikki hc on hyvää.
Veljelläni on bändi East Villagessa. Army of One.
Ne ovat hardcorea, mutta myös straight edgeä.
Mitä se on? - Ihan toinen skene.
Ei huumeita, seksiä, lihaa eikä viinaa.
Siis tylsää. - Niin on.
Mutta musiikki on hyvää.
Näin Misfitsin 11 -vuotiaana.
Se oli ensimmäinen keikkani.
Menitkö katsomaan keikkaa 11 -vuotiaana? - En yksin.
Kenen kanssa sitten? - Sinun isäsi.
Istuin hänen olkapäillään ja näin kaiken.
Se oli mahtava keikka.
Kristus... - Kuinka kauan kirjoitat vielä?
Tämä on Elizan essee Taftiin.
Eikö hänen pitäisi tehdä se itse?
Hän vastasi kysymykseen päämäärästään -
250 sanan esseellä meikkitaiteilijan urasta. Kirjoitettuna kajalilla.
Todella luovaa. - Niin kai sinusta.
Teetkö uudenvuodenlupauksen, prinsessa Di?
Teen. - Millaisen?
Että lakkaan tapailemasta diileriäni.
Minun kanssani saat koko hoidon: seksiä ja huumeita.
Mitenkähän Eliza pärjää Vermontissa? - Hyvin.
Toivottavasti lapsesi eivät ole kuin isänsä.
Lapseni ovat hyvistä munista.
Heidät pitää tuntea, että sen tietää.
Tunnen tyttäresi, eikä hän ole mikään hauras kukkanen.
Suutuitko, kun kerroin sen jutun isästäsi?
Ei se ole sinun vikasi, jos faijani on ääliö.
Les ei ole ääliö. Hän katuu kaikkea.
Mitä kaikkea?
Että hän hylkäsi sinut ja siskosi.
Hän oli aivan kännissä jouluna ja märisi parvekkeella.
Heti soitettuaan sinulle.
Kuuntelitko sinä vieressä?
Hän oli minun asunnossani. Eikö se ole surkeaa?
Surkeaa on se, että hän lähetti sinut viestintuojaksi.
Les ei tekisi niin.
Hän haukkui minua nyyhkytarinoiden faniksi, koska halusin tulla.
Isäni on nyyhkytarina enkä minä.
Sanoinko jotain väärin? - Et. Tulen pian.
Jude!
Voi paska.
Kenen auto tämä on?
Ihan sama.
Aiotko istua tässä vihoittelemassa maailmalle?
Eliza yritti vain olla kiva. - Ja aika pirun utelias.
Hän on myös aika pirun sievä.
Myönnä se. - Ihan ookoo.
Onpa jätkä nirso.
Eikö muka ole sievä? Joko seisoo?
Lopeta, ääliö.
Mitä? - Toinen piilari irtosi.
Voi paska. - Niihin meni kaikki rahat.
Onko se tämä? - Hitto vie. Löysit sen.
Etsin kylppärin. Tuletko takaisin bileisiin?
Teddy! Minulla oli sinua ikävä, kulta.
Hei, Annabel. - Annabel?
Äkkiä pois. - Minne sinä menet?
Se jätkä oli jo tulossa päälle. Näitkö sen?
Mitä sinä tuijotat? - Onko tuo kokaa?
Et voi olla noin bönde. Etkö ole kokeillut koskaan?
Kerran vitsinä jauhettua liitua.
Nyt onnesi kääntyy.
Ou jee.
Voi paska.
Voi paska! - Mitä teet autossani?
Kosketko rehuihini? Senkin pilvivaras.
Oletko aivan sekaisin?
Jude inhoaa minua.
Tulin ystävystymään, mutta munasin taas kaiken.
Ei. Jude on tosi kiltti. Se ei vain halua näyttää sitä.
Sinä se kiltti teistä kahdesta olet.
Mikä tämä on?
New Yorkin metron poletti. - Eikä ole!
Sain sen veljeltä onnenamuletiksi.
Niin varmaan.
Saanko pyytää outoa palvelusta? - Se riippuu.
Jos annan osoitteen, kävisitkö sanomassa että soittaisi?
Sillä ei ole omaa puhelinta.
Oletko intialainen tai inkkari? - Puoliksi.
Gandhi, ei Geronimo.
Sinulla on mahtavat silmäripset.
Niin kuin Bollywood -leffojen naisilla. - Kiitos.
Näin on parempi.
Minä en näe muutenkaan mitään. Piilarini irtosi.
Missä se on? - Kädessäni.
Mitä sinä teet? - Kostutan sen. Tule lähemmäs.
Kumpi silmä?
Menikö se?
Kyllä kai. - Niin minäkin luulen.
Voi luoja.
Voi helvetti.
...kolme, kaksi, yksi... Hyvää uutta vuotta!
Jude?
Jude! - Täällä!
Jessus.
Oletko kunnossa? - Irrota köysi.
Mitä helvettiä sinulle tapahtui?
Voi ei. - Anna kun irrotan sen.
Missä te viivyitte niin kauan? - Juteltiin vain.
Sanoiko hän mitään minusta? - Ei. Paitsi että vihaat häntä.
Enkä vihaa. Tämä ilta vain on niin perseestä.
Ottaako päähän, vai?
Oletko varmasti ookoo? - Joo.
Pöksytetään taas, jos haluat.
Minulla on parempi ajatus.
Mitä sinä teet?
Freonia. Se on ilmaista.
Tiedätkö varmasti mitä teet?
Olen tehnyt tämän ennenkin. - Haluan mennä kotiin.
Jude... - Älä ole tuollainen nynny.
Olet minulle velkaa.
Okei.
Tämä riittää.
Hei, hei...
Siinä.
Voi helvetti.
Hyvää uutta vuotta. - Helvetin hullu.
Se tuntui hyvältä. - Voi paska!
Hei! Mitä te siellä teette?
Jude.
Voitko hyvin?
Mikä sinulla on hätänä?
Voi ei... Teddy!
Teddy. Herää, kulta! Teddy... herää.
Pysy siinä, niin minä... Jude, älä liiku.
Älä liiku. Minä soitan...
Hyvää alkanutta vuotta, New York.
Krapulalääkkeeksi Trafficin klassikko.
Voi helvetti.
Lesterin mörskä.
Hei, Harriet. Miten se meni? Oliko Elizalla hauskaa?
Mitä? Kuka?
Voi luoja.
Mitä saisi olla? Minulta löytyy.
Ketä etsit?
Johnnya. Hänen veljensä Teddy lähetti minut.
Minä olen.
Palaako? - Olen straight edge ja krishna.
Vau. Oikein tuplat.
Ei oikeastaan. Ne sopivat hyvin yhteen.
Puhdasta elämää, transformaatiota ja transkendenssiä.
Veljesi on täysi vastakohtasi.
Meillä on eri isät, mutta olemme samanlaisempia kuin miltä näyttää.
En oikeastaan tunne häntä. Tapasimme vasta.
Eikö sinulla ole puhelinta? - Minulla ei ole siellä mitään.
Ylös, ulos ja lenkille, Louie. Täytyy soittaa.
Oletko kunnossa? - Joo. Kiitos.
Äiti? Oletko jo kotona?
Missä olit?
Mitä?
Mitä helvettiä sinä sanoit?
Se on sinun syytäsi.
Herra ei hylkää ketään lopullisesti.
Juudaksen kirjeessä sanotaan, ettei Kristus palaa maan päälle yksin -
vaan mukanaan 10000 pyhimystä.
Lohduttakoon meitä tieto, että nyt se luku on 10001.
Kuka on TM? - Yksi kuollut poika.
Jude. - Palaako hän ikinä kouluun?
Hei!
En kai säikäyttänyt?
Ajattelin, että juttelemme hetken -
ennen kuin tytöt tietävät tulostani.
Kivan näköistä.
Mitä sinä täällä teet? - Sieppaan sinut.
Mikä tuo tukka on?
Ikävä se Teddyn juttu.
Tuskin tunsit häntä. - Voin silti olla pahoillani.
Onko sinulla ruohoa? - Ehkä.
Älä jauha soopaa. Näytä se.
Mistä sait tätä sontaa? - Varastin.
Varastaminen ei ole siistiä.
Tästä lähtien poltat vain isäsi kamaa.
Mitä tarkoitit sieppaamisella?
Pelastan sinut. Vien sinut Isoon omenaan.
Miksi lähtisin mukaasi? - Tarjoan Manhattania.
Älä esitä ynseää.
Pitäisikö mennä kouluun? - Ikävä kyllä.
Haista home. En mene takaisin. Paitsi autokouluun.
New Yorkin yleiset koulut ovat syvältä.
Mutta sinun on mentävä töihin ja luvattava, ettet kerro äidillesi.
Milloin lähtisimme? - Huomisaamuna.
Etkö tunne tämän paikan huonoja viboja?
Ihan tosi. Pakkaa kamasi. Käyn tervehtimässä äitiäsi.
Oli hauska jutella. - Arvaa mitä? Haista paska!
Odota hetki... - Hei, kullanmuru.
Mitä sinä täällä teet?
Sinusta on kasvamassa oikea kinkku.
Lopetan tämän kohta. Joo, anteeksi tuo.
Sitä minäkin sanoin.
Hei, Les. - Muistatko minut?
Kuinka kauan olet ollut täällä? - Hitto että näytät hyvältä.
Ehdin jo onnistuneen isän ja pojan jälleennäkemisen.
Ihanko totta onnistuneen? - Joo. Lähdemme aamulla.
Tekisitkö jotain hyvää, ja sitten voisimme nukkua yhdessä?
Sellaistako suunnittelet? - Sitä juuri.
Et olisi pannut tuota yllesi ellet haluaisi siivun Lesteriä.
Lopeta.
Les.
Herää. Takauma on ohi.
Emmekö vietä pitkää viikonloppua?
Ne riittävät jo.
Vielä kerta. - Ei. Teillä on pitkä matka.
Se ei vie kauan. - Poikasi odottaa.
Harriet, tulisit nyt.
Mikä kenkälaatikko. - Mutta vuokrasäännöstelty.
Sain tämän naisystävältä, joka palasi miehensä luo.
Senkö, jonka panit paksuksi?
Ei, vaan erään toisen. Hän ei muuten synnyttänyt sitä lasta.
Entä Elizan äiti? Rikoitko senkin avioliiton?
Elizan isä kuoli sydäriin, kun hän oli kolmen.
Hän oli kai joku hieno lakimies.
Elizan isä, Teddy, melkein uusi Donahue.
On yhtä helppoa olla elämättä kuin elää.
Niin kai. Raivasin tämän sinulle.
Ei lemmikkieläimiä. Muuten kaikki käy.
Maistuuko tömssyt pakaloloa?
Sopii.
Tämä on äitisi parhaita. Sen nimi on Gertrude.
"Hamlet, mustat vaatteesi heitä pois."
Ymmärrät, miksei Elizan äiti viihdy täällä.
Pidä tätä hetki. Kaikki kuuluu suunnitelmaan.
Sinun on opittava nämä niksit tielläsi miehuuteen.
Alat saada paljon persettä newyorkilaisena.
Kerroinko, että minulla on ase? - Onko?
Kolmekasi, tiskialtaan alla.
Sen nimi on McQueen, mutta älä koske siihen ilman lupaa.
Meidän pitää kai sopia kotiintuloajat.
Miksi? - Nimenomaan.
Kunhan osoitat olevasi täysissä sielun voimissa -
ja kunhan palaat yöksi kotiin -
en välitä kellonajoista. - Sopiiko se äidille?
Ole kunnolla, niin äitisi ei tarvitse tietää.
Hän pitää tätä jonain parantolana -
mikä ei tietenkään pidä paikkaansa.
Sopiiko näin?
Sopii. - Hyvä.
Eliza.
Kivoja uutisia: Lesin poika tuli. Menemme kaikki syömään.
Se on tosi kiva juttu. - Olen suihkussa.
Diane oli huippuballerina.
Uransa aikana he nuuskaavat tonneittain kokaa -
ja eläkkeellä vetävät pilveä. - Niinkö tapasitte?
Tapailin ensin hänen ystäväänsä.
Hei. Kiitos.
Hei. Meillä on varaus...
Hei!
Liittykää seuraamme, arvon naiset.
Hei. Mitä kuuluu? Jude.
On tosi kivaa, että tulit New Yorkiin -
eikö olekin, Eliza?
Eliza, olet aina halunnut tutustua lapsiini -
ja nyt sitten käännät selkäsi.
Enkä käännä. - Mitä pidät New Yorkista?
Tosi paljon kivempi kuin Vermont. Ja täällä on hyvää musiikkia.
Mitä musiikkia kuuntelet? - Hardcorea.
Hardcore... Tiedätkö sen, Eliza?
Tietää. Ja hän näki Misfitsin konsertin.
Miltä se kuulostaa?
Tiedätkö, mitä on punk?
Olen Englannista. Siis niin kuin Clash ja Sex Pistols?
Vähän, mutta kovin uusi juttu täällä on straight edge.
Ei juoda, ei vedetä huumeita eikä harrasteta seksiä.
Sellaisia kutsuttiin nynnyiksi.
En ole nynny. Osa heistä on toipuvia addikteja.
Osan vanhemmat ovat addikteja.
Se kuulostaa mahtavalta jutulta. Eikö niin, Eliza?
Upealta, kulta.
Eliza. - Älä nyt.
Teddyn veli on suositussa straight edge -bändissä.
Etsin häntä.
Sen pitäisi olla helppoa. Eikö hänen äitinsä tiedä?
Se on hullu. - Täyskahjo.
Tilataanko lisää sakea? - Kyllä, ja heti.
Saisimmeko toisen ison saken?
Onko sinulla Johnnyn osoite? - Se on lähellä meitä.
Karmeaa seutua, mutta vien sinut sinne.
Tämä on Teddyn käsialaa. Mistä sait tämän?
Niin, mistä, kulta? - Käyn naistenhuoneessa.
Outoa, että Eliza kävi täällä ensin.
Nyt sinulla on minut, maailman paras opas.
Kerron kaiken tästä -
ihastuttavasta pikkukylästä nimeltä Alphabet City.
Avenue A: n säännöt ovat -
A: älä ryttyile kenellekään -
B: vahdi selustaasi -
C: varo hulluja -
ja D: iske aina ensin.
Oletko tosissasi? - Ehdottomasti.
Mutta tiellä helvettiin on hauskuuttakin.
Kuten esimerkiksi tämä. Näyttääkö tutulta?
Led Zeppelinin Physical Graffitin kansi.
Lenny Bruce asui jossain tuolla, Abbie Hoffman täällä.
Korttelin päässä on maailman kuuluisin pikku kylpylä.
Siellä hemmot saippuoivat toisiaan ja hulluttelevat.
Sairasta. - Nimenomaan -
ja siksi se suljettiin. AIDS muuttaa kaiken.
Katso, miten onnekkaita olemme.
Tompkins Square Park heti vastapäätä.
Ei näytä kovin viihtyisältä. - Kuulostat jupeilta -
jotka haluavat häätää kodittomat täältä.
Tuskin.
Älä lyö siitä vetoa. Raha puhuu.
Tällä kadulla sen pitäisi olla.
Minä en mene edemmäs. Se on paha paikka.
Voi kiitos. - Hyvin se menee.
Jude, juokse!
Jatka vain, valkoliini.
Haista pitkät!
Hei, Johnny. Olen Jude, Teddyn kaveri.
Muutin tänne isän luo, ja ajattelin...
Pääsit Vermontista! Anna kun halaan.
Aivan kuin pala Teddyä olisi tullut takaisin.
Pojat, tässä on Jude.
Hän muutti kotikulmilta tänne diileri -isänsä luo.
Hän oli veljeni paras ystävä. Se riittää.
Miten menee? - Istu alas.
Siisti tatska. - Johnnyn mestariteos.
Hän on neulataiteilija.
Kerrohan...
Isäsi ruoho on kuulemma ylimaallista.
Se on mahtavaa. - Hienoa.
Kuinka kauan aiot asua täällä -
kuin joku zombie? Lopun ikääsikö?
Army of One löysi juuri ensimmäisen hyväntekeväisyyskohteensa.
Hei, mitä nyt?
Kai sinä vielä soitat?
Näytä mitä osaat, Vermont. Aloitetaan alkeista: Minor Threat.
Kulta, pidätkö tästä punaisesta?
Ostin sen Saksilta, mutta en oikein tiedä.
Se on ihan hyvä.
Mennään ostoksille kun palaan. Siellä on ihania kevätvaatteita.
Joo.
Auto odottaa.
Se tyhmä tanssikonferenssi kestää kolme päivää.
Numerot ovat jääkaapin ovessa. Nina on täällä.
Kotiin yhdeksäksi. Ja voit aina soittaa Lesille.
Pusi pusi. Tulee ikävä.
Ethän ole yksinäinen? - En.
Hyvä, kulta. Voit soittaa mihin aikaan vain.
MARGARET COOPERIN VANHEMPAINKESKUS
Laukkunne, neiti.
Anteeksi? - Käsilaukkunne.
Menen vain tuonne. - Se on sääntö.
Vien sen sitten autoon.
Hei.
Outoa, että hengailemme vasta nyt.
Tiedän. Minulla on ollut muuta.
Hienoa, että haluat nähdä Johnnyn keikan.
Näytät erilaiselta. - Miten niin?
Vakavammalta. Tiedän, mikä siihen auttaa.
Katso tätä.
Mitä se on? - Sieniä.
Ajattelin, että se olisi hauskaa.
Johnny puhui Krishna -temppelistä. Siitä voi tulla tosi trippi.
Etkö olekaan straight edge -
kun on tuo uusi kampauskin? - Yritän vain ärsyttää faijaa.
Olen kiinnostunut vain musiikista. - En halua sitä.
Mitä se haittaa? - Sanoin ei.
Miksi otat Teddyn kanssa, mutta et minun?
Miten niin?
Hänellä oli kokaa veressä. Eikö se ollut sinulta?
Et tiedä mistä puhut. Miksi olet niin ilkeä?
Tajuatko, miltä minusta tuntuu?
Rauhoitu. Minä vain ajattelin...
Että voisimme vähän bilettää niin kuin silloin Teddyn kanssa.
Ehkä se saisi tuntumaan, että hän on vielä mukana.
Anteeksi, Jude.
Mitä tämä on?
Olet meidän kanssamme. Menemme Brooklyniin.
Ei mitään hätää. - Olenko kuollut?
Pidämme sinusta huolen.
Eihän hänellä ole hätää?
Näin ei saa käydä taas. Eihän hänellä ole hätää?
Olenko minä kuollut?
- Et ole.
Mitä tämä on? - Olette sienitripillä.
Sinua tallottiin, ja hän alkoi pelätä.
Tämäkö on hauskaa? - Hän ei ottanut mitään.
Eliza, oletko kunnossa? - Kaikki on minun syytäni.
Minä annoin Teddylle kokaa. Etkö tajua?
Siksi minua rangaistaan. - Minä panin hänet imppaamaan freonia.
Minua tässä pitää rangaista.
Kyse ei ole rangaistuksesta.
Haluan lopettaa. Ei enää huumeita ja sekoilua.
Kohtuus ja pidättyvyys tekevät kelpoiseksi kuolemattomuuteen.
Siihen nämä ihmiset uskovat. Siihen on pyrittävä.
Aitoa sitoutumista. Eikö niin, Jude?
Olen valmis sitoutumaan. Olen valmis lopettamaan.
Minun on pakko lopettaa. Ettekö tajua? Olen raskaana.
Les? - Niin.
Mistä on kyse? Judesta ei ole kuulunut viikkoon.
Harriet, stressaat heti liikaa.
Se ei ole sinulle hyväksi.
Anna puhelin Judelle. - Hetkinen.
On näköjään jo lähtenyt. - Hänhän lähtee kouluun vasta kello 7.40.
Niin, no... Odota, tuli toinen puhelu.
Les. - Jep?
Juttelin juuri taloudenhoitajalle -
ja Eliza oli kuulemma yön ulkona Juden kanssa.
Hänellä on ehdoton sääntö olla kotona yhdeksältä.
He menivät Johnnyn keikalle ja siellä kai venyi.
Kuka on Johnny? - Juden uusi kamu.
Oikea puhtopoika. Aivopesee poikaani pysymään selvänä.
Anna puhelin Elizalle.
Eikö hän olekin siellä? Niin hän sanoi.
Joo, mutta...
Hän on suihkussa. Hän soittaa sitten.
Minulla on toinenkin puhelu. Odota hetki.
Okei. No niin.
Kerrommeko äidillesi? - Hän pakottaisi tekemään abortin.
Miksi uskot niin? - Koska hän sanoi -
"Kulta, jos tulet raskaaksi, teet abortin."
Aivan kuin Teddy olisi kuollut syntyäkseen sinun sisälläsi.
Minusta tuntuu samalta.
Niin kuin sille olisi ollut syy.
Aina en tiedä, miltä minusta tuntuu.
"Sielulle ei ole yhtä synnyin -eikä kuolinhetkeä."
Oliko tuo Vanhasta testamentista? - Bhagavad Gitasta.
Ehkä pitäisi kertoa isälle. - Hän kertoisi äidilleni.
Ei kerrota kenellekään. Siten voimme hallita sitä.
Ei se pysy kauan salaisuutena.
Mutta sitten sitä ei enää voi ottaa sinulta pois.
Missä vauva asuu? Aiotko jäädä kouluun?
Yksi silta kerrallaan.
Mene edes lääkäriin.
Hän vaatii paikalle täysi -ikäistä. - Johnnyhan on.
Tästä lähtien olen kaikkea, mitä Eliza tarvitsee.
Olemme tässä yhdessä. Olemme perhe. Eikö niin, Jude?
Jude!
- Paska.
Joo, joo.
Siitä kotiintuloajasta pitää vielä keskustella.
Luulin, että meillä on toimiva järjestely.
Vai mitä?
Nytkö alat leikkiä isää ja ladella sääntöjä?
En, mutta palaan asiaan -
kun olen nauttinut vegaaniaamiaiseni.
Eniten kiinnostaa, miksi tyttöystäväni tytär ja poikani -
ja joku outo krishnatyyppi hengaavat yhdessä?
Olemme vain kavereita. - En toki tuomitse.
Tapasin äitisi orgioissa.
Mitä pidit keikasta eilen?
Oliko se eilen? Tuntuu, että sata vuotta sitten.
Olitte tosi hyviä.
Se on tosi outo skene. - Millä tavoin?
Ensiksikin -
olin useimmille jätkille siellä kuin näkymätön.
Olenko jo niin ällöttävän raskaana?
Älä ota itseesi. Straight edget ovat sellaisia.
Heitä kiinnostaa muukin kuin tytöt.
Entä sinua? - Mitä minusta?
Aiotko odottaa, kunnes olet naimisissa?
Siitähän on kyse. Ei sillä, että se haittaisi.
Minä olen pidättyvyyden elävä mainos.
Kyse on yhteisöstä.
Hardcore -perheestä, joka on vapaa paskasta -
jota meille syötti sukupolvi, joka käristi omat aivonsa pannulla.
Tarkoitin nimenomaan sinua.
Olen sitoutunut straight edge -elämään -
mutta sama veri minulla virtaa suonissa kuin muillakin.
Onpa epämääräinen vastaus.
Eihän se minulle kuulu. En tiedä, miksi kysyn.
Kuule... Minusta sinä olet tosi hyvännäköinen.
Kiitos.
Ja tarkoitin mitä sanoin: olen mitä vain, mitä tarvitset.
Tiedän.
Hei. Luulin, ettei se lopu ikinä. - Et kai kertonut mitään?
En tietenkään. Minähän lupasin.
Kun Elizan äiti saa salaisuuden selville -
sanotaan, että minä olen isä.
Miksi sinä? - Olen Teddyn veli, samaa verta.
Ja täysi -ikäinen, mikä auttaisi monissa lakijutuissa.
Sanomme äidille, että Eliza ja minä olemme pari.
Miksi me niin tekisimme? - Koska meidän pitäisi olla.
Tuskin tunnette toisianne.
Mehän alamme jo tutustua.
Brunssilla oli kivaa. - Niin.
Tärkeintä on, ettei mikään vaaranna -
Teddyn lapsen tulevaisuutta.
Tässä on kyse rakkaudesta.
Sitä paitsi minä olen tosi mukava.
Minun täytyy mennä.
Soitan sinulle. - Okei.
Olisiko lanttia? - Melkoinen tyttö, Jude -setä.
MITÄ VOIT ODOTTAA KUN ODOTAT
Inhottavaa.
Mademoiselle Eliza?
Täällä ollaan. Tulin mukaan. Olemme metrossa.
Joko kerrot, mitä tämä on?
Elizasta vuotaa verta. - Miten niin?
Verta... niin kuin naisilta vuotaa.
Okei. Miksi se on minun asiani eikä hänen äitinsä?
Hän on raskaana.
Et voi olla tosissasi. Mitä päässäsi liikkuu?
Kämpässä on kilo kondomeja.
Ei se ole minun. Ja vaikka olisi, paraskin saarnaaja.
Okei, okei... Kenen se sitten on?
Johnnyn.
Miksei Johnny sitten ole täällä? - Hänellä ei ole puhelinta.
Mahtavaa. - Et saa kertoa Dianelle vielä.
Lupaa se.
Tilanne kiristyy edelleen Alphabet Cityssä -
missä talonvaltaajat -
heidän tukijansa ja poliisi kiistelevät purkurakennuksesta.
Ikävä sanoa, mutta jos hän menettää lapsen -
niin se on pitkän päälle hyvä. Hän ei ole kypsä äidiksi.
Se on luonnon tapa hoitaa asiat.
Miten se tapahtuu? Tuleeko siinä vain verta, vai...?
En osaa sanoa. Sen voin tunnustaa -
että olen helpottunut, ettei se ole sinun.
Siihen ei kannata sekaantua. Tyttö suree, on tolaltaan -
tuntee syyllisyyttä, niin sinäkin... ja bingo: lapsi.
Tiesitkö, että synnyit täällä?
Tosi juttu.
Kun adoptoimme sinut -
istuimme hoitohuoneessa keinutuoleissa.
Meille annettiin suihkulakit ja muovit jalkoihin -
niin kuin ne olisivat epäilleet ruttoa.
Odotimme tuntikausia... sinua.
Se tuntui iäisyydeltä.
Keinuimme eestaas. Äitisi oli hermoraunio.
Hän pelkäsi, että biologinen äitisi muuttaa mielensä.
Hänellä oli jättipussi karkkia -
ja hän söi kaikki odottaessaan.
Sitten saimme ottaa sinut syliin.
Olit kuin jokin pikku kaniini -
jolla oli musta hiuspehko.
Katsoit minuun, ja mietin: "Herraisä!"
"Tuo lapsi on minun, ja maailma on sekaisin ja haluan..."
"Suojella häntä kaikelta."
"Velvollisuuteni on suojella häntä kaikelta."
Lähdin täältä uutena ihmisenä.
Tai niin siis luulin. Ja sitten pelmahti Prudence.
Ensin ei muka voi saada lapsia.
Seuraavassa hetkessä joka paikka on niitä täynnä.
Naiset tekevät päätöksiään -
ja me miehet yritämme olla olematta miehiä.
Koko systeemi pitäisi huoltaa.
Les. - Jessus.
Hei, kulta.
Bakteerivaginoosi. Kuulostaa eksoottiselta.
Se on vain tulehdus. - Mutta kuulostaa pelottavalta.
Näin tytön monitorissa.
Hän heilui kuin hyppypapu.
Tyttö? Sanoivatko ne niin? - Ei. En halua tietää.
Jostain syystä sanon sitä Annabeliksi.
Äitisi saa kohtauksen.
Ja sinut viedään kotiin yhdeksäksi.
Ei sitten huudeta.
Hyvä.
En voi uskoa, että kielit meistä.
Minä en kertonut! Sairaala lähetti laskun tänne.
Olen suojellut teitä.
Ole vain lasten kaveri. Jätä vanhemmuus muille.
Syytä minua omista lapsistani, mutta älä tästä.
Sama olisi antaa tytön polttaa pilveä päivät pitkät.
Minä en polta enää.
Olette kuin kaksi marjaa. Eliza ei kerro sinulle mitään -
koska sinulla on tarve kontrolloida joka tilannetta.
Ja mistä se tarve tulee? Siitä, ettei sinulla ole kontrollia.
Sinut on potkittu pois 19 koulusta.
Kahdesta. Sinä se tykkäät liioitella.
Ei ihme, että hän haluaa sinut sinne Florence Crittentonin laitokseen.
Miksi pitää mennä jonnekin? - Sinua ei oteta muualle.
Lapsi otetaan sinulta siellä. - Ei sitä oteta.
Sitä ei myydä orjaksi.
Se annetaan rakastaville vanhemmille, jotka pitävät siitä huolta.
Ai sellaisille kuin isä?
Voi ei.
Se on se... mikä se nimi oli?
Johnny. - Kiitos.
En halua mitään kohtausta.
Okei. - Olemme aikuisia.
Hoidamme tämän kuin sivistyneet ihmiset.
Pyysin Ninaa valmistamaan lampaanviulua.
Olemme vegaaneja.
Te kolme olette kuulemma usein yhdessä.
He puhuvat kuin salakieltä, vai mitä, Les?
Straight edge...
Veigani... - Vegaani. Veiganit ovat avaruusolentoja.
Käymme enimmäkseen temppelissä. - Niin, se temppeli.
Se ei ole niin kuin Elizan bat mitsva -temppeli.
Se on Brooklynin Hare Krishna -temppeli.
Totta kai.
Mitä teet työksesi, Johnny? - Olen muusikko.
Olen myös tatuointitaiteilija, mutta en mainosta sitä -
koska se on juuri nyt laitonta.
Älä siitä huolehdi.
Äiti on käytännössä naimisissa diilerin kanssa.
Botanistin. Erikoistunut kannabikseen.
Tienaatko elantosi niillä tatuoinneilla?
Vähitellen.
Työskentelen kotona, joten kuluja ei ole paljon.
Se on viisasta. - Tai ei siis ollenkaan.
Entä missä perheesi asuu?
Minulla ei juuri ole perhettä.
Mutta pian on. - Kristus! Anteeksi.
Minä pyydän anteeksi, että olemassaoloni on niin suuri pettymys.
Se abortoimasi olisi varmasti ollut voittajatyyppi.
Valitsit väärän sikiön.
Hyvä jumala! - Asia on näin, rouva.
Haluan tätä lasta yhtä paljon kuin Eliza -
eikä mikään tule muuttamaan sitä.
Tämän parempaakaan hetkeä ei tule.
Mitä? Ei. Seis. Päivällinen on päättynyt!
Les! Huomenna on koulupäivä. Les, auttaisitko...?
Anteeksi. Hyvää yötä. - Huono ajoitus.
Hyvää yötä. Oli todella mukava tavata.
Näemme taas varmasti pian.
Kiitos kun kävit. Sinä et mene minnekään.
Les!
Hei, hei.
Kello on puoli neljä. Jude nukkuu.
Hyvä. Haluan puhua kanssasi. - Miten pääsit pakoon?
Odotin, että Valium puraisee ja livahdin huoltoportaisiin.
Hienoa. Muutatko tänne, vai?
Vain väliaikaisesti.
Menemme naimisiin ja lähden mukaan bändin kiertueelle.
Sanonpahan vain -
että tuo on surkein koskaan kuulemani suunnitelma.
Tiedän. Onko sinulla parempi?
Synnytä vauvasi täällä, ja sitten myymme sen pimeästi.
Eräs tyyppi maksaa heti kymppitonnin valkoisesta.
Entä jos se ei ole valkoinen?
Se keskustelu sinun pitää käydä Johnnyn kanssa.
Haluatko mieheksesi sen Hare Raman?
Rakastatko häntä?
Pidän siitä, että hän välittää.
Alaikäisenä en saa avioliittolupaa ilman vanhemman suostumusta -
ja sitä on turha toivoa.
Henkemme yhdistyvät temppelissä.
Okei sitten.
Entä jos improvisoisit tilanteen mukaan?
Niinkö sinä toimit? Improvisoit?
Korva on paras opastaja.
Minua on syytetty, että olen yhden toisen elimen vietävänä.
Älä nyt. Hei...
Olet vielä niin nuori, kulta.
Tarvitsen turvallisen paikan.
Jossain missä voin ajatella, kaukana äidistä.
Jos autan sinua tässä -
se tuhoaa loputkin suhteestani äitisi kanssa.
No tuota...
Tapasitko vaimoni, kun kävit Vermontissa?
Seksi ja huumeet veivät kaiken ajan.
Hän osaa olla hankala -
mutta minua parempi tällaisessa.
Uskon tähän, ja minun on tehtävä se Teddyn vuoksi.
Kummallakaan meistä ei ollut isää.
Olisi tärkeää, jos sanoisit että ymmärrät.
Mutta kun en ymmärrä.
Monissa kulttuureissa on perinteenä -
naida kuolleen veljensä vaimo.
Se on Krishnankin tietoisuudessa. Lue Manun lait.
Sitä sanotaan lesken perimiseksi. - Miten romanttista.
Aiotko raahata veljesi tuhkia mukanasi loppuikäsi?
Rooster, hei... - Edes kuolleet eivät saa olla vapaita.
Les!
Avaa ovi, senkin paska!
Yritän vain hakea tyttäreni.
Les!
Pidä kullanmurusta hyvä huoli, pyhä Jude.
Vähän myöhäistä. Auto on täysi risa.
Tarkoitan Elizaa.
Sano tuo Johnnylle. Hän on Elizan mies.
Ainakin Krishnan silmissä. - Et kuulosta iloiselta.
Mitä sinä aiot?
Yritän harhauttaa prinsessa Di'n, jos hän vielä puhuu minulle.
Arvostan tätä suuresti.
Mitä muuta voisin? Olen ollut hyödytön isä.
Sitten vain menoksi.
VASTANAINEET
Varovasti, Jude. - Anteeksi.
Hänellä on ollut kortti vasta viikon.
Kunpa pääsisimme elävänä perille. - Eikö Rooster tule?
Rooster on...
Hän soittaa vähän aikaa toisessa bändissä.
Sen laulajalla on tosi paha heroiiniongelma -
ja hän tarvitsee hyvän esikuvan.
Kuka sitten soittaa Army of Onessa?
Paikka olisi auki.
Nyt menit liian pitkälle.
Mitä minun olisi pitänyt tehdä? - Ei ainakaan lainata autoa!
He olisivat karanneet luoja ties minne.
Harrietin luona Eliza on turvassa. - Vie sitten minutkin sinne.
Jos tulet sinne, Eliza karkaa bändin mukaan -
ja asuu motelleissa.
Se ei sovi raskaana olevalle teinille.
Miksi hän tekee tämän minulle?
He luottavat minuun.
Meillä on käytössä keskusteluyhteys.
Harriet kertoo minulle kaiken. Eliza on hyvissä käsissä.
Tiedän ettet usko, mutta tein kaiken sinun takiasi.
Sinun pitää nyt lähteä.
Jude. Hei. Onpa sinulla hiukset.
Oletko se oikeasti sinä? - Olen.
Onpa hyvä tuoksu.
Ja sinä olet Eliza. Hei. - Hei, Prudence.
Kuinka pitkällä oletkaan?
Melkein kuusi kuukautta.
Aamupahoinvointi ei enää kiusaa.
Olet kuulemma alkanut polttaa. Kai vain tupakkaa?
Tule toki sisään.
Täällä odottaa kasvispäivällinen tai aamiainen tai mikä vain.
Hei, Johnny.
Harriet on ihana. Hänelle on helppo puhua.
Joo.
Hän oli hyvä myös Teddylle.
Kuin oikea äiti.
Tämä on sitten kai häämatka.
Ei aivan Havaiji, mutta saa kelvata.
Se maistuu paremmalta ilman.
Tilasin salaattia ja hän toi babyporkkanoita.
Muistan! - "Vielä tarvitaan vähän lisää."
Ei, kun söimme vain porkkanat päivälliseksi.
Kuinka monta täytyy kuoria? - Siinä on neljä, joten neljä.
Anteeksi hetkinen. - Totta kai.
ONKO IKÄVÄ? LES
Haloo?
Eliza?
Niin, mutta... miksi...?
Miksi haluat Kaliforniaan?
Se on epäreilua.
Emme koskaan määritelleet, mitä halusimme.
Halusit niin itse, Rooster.
Ehkä skene on meille molemmille kulissi.
Tiedän.
Älä tee mitään ennen kuin näemme.
Menetin juuri veljeni. En halua menettää sinuakin.
Tähän päättyy maailmankiertueen ensimmäinen osa.
Miksi olet vielä ylhäällä?
Voisin kysyä samaa.
Annabel ei anna minun nukkua.
Sitä paitsi... Johnny -poika kuorsaa.
Mitä kirjoitat?
Sanoja yhteen lauluun.
Kertooko se jostain tytöstä? - Ei mitään sellaista.
Älä nyt.
Tuolla naamalla joudut jo potkimaan bändäreitä kauemmas.
Se ei kuulu skeneen.
Jude, et kai aio antaa typerien straight edge -sääntöjen -
estää sinua löytämästä rakkautta?
Tänään on Teddyn syntymäpäivä.
Hän olisi täyttänyt 18.
Hyvää syntymäpäivää, Teddy.
Sanoit, että kun et soita, olet minun kanssani.
Tiedän, mutta pakko käydä tsekkaamassa kämppä.
Meitä häädetään nyt kun jupit haluavat asua siellä.
Se on hullua.
Älä ole vihainen. Teen uutta suunnitelmaa.
Jude, oletko koskaan miettinyt...
...että etsisit biologiset vanhempasi?
En oikeastaan. - Juttelin Ericin kanssa.
Hän tapasi äitinsä Koreassa.
Se oli kuulemma hyvä kokemus. - Onko Eric adoptoitu?
Sukunimi Steinberg. Mitä luulet?
En tiedä. Hän ei koskaan puhu siitä.
Koska se ei haittaa häntä.
Hänellä on mielenkiintoisia ajatuksia elämästä.
Miksi puhut niistä jutuista Ericin kanssa?
Johnnylla on joku toinen.
Mikset sano mitään?
En tiedä mitä sanoa. - Ehkä tiedät.
Ehkä tiedät, muttet sano.
Eliza...
Sano se ääneen. Johnny ja minä olemme huijausta.
Koko juttu on pelkkä vitsi.
Saat Teddyn lapsen. Siitä tulee kaunista.
En muista edes, miltä Teddy näytti.
Vaikka yritän.
Yritän kovasti kun olen nukahtamassa, mutta...
En näe hänen kasvojaan mielessäni.
Minulla on hänestä kuvia.
En minä puhu kuvista. Olet samanlainen kuin Johnny.
Haluatte pienen korvikkeen Teddylle.
Siksi kutsun vauvaa Annabeliksi.
Jotta lopettaisitte ja ajattelisitte hetken minuakin.
Kuuntele. Voit aina luottaa minuun.
Hei.
Eliza...
Jude, lopeta. - Ei. Haluan olla kanssasi.
Jude, haluatko että eka kertasi -
on isomahaisen sekopäätytön kanssa kasvihuoneessa?
Hetkinen. Miksi luulet, että olen neitsyt?
Teddy kertoi, että olitte molemmat.
Kiitos, Teddy.
Voi luoja.
Anteeksi.
Voi, Jude...
Kuinka kauan olet poissa?
En tiedä. Puhun Johnnyn kanssa ja katson sitten.
En kestä odottaa täällä. - Mutta tulethan takaisin?
Tulen. Haluaa hän tai ei.
Haluan sinut paikalle, kun se alkaa.
Se on ihanaa kuulla, kulta.
Kiitos.
Palaatko pian, että saan kertoa miten ylpeä olen sinusta?
Palaan.
Niin? - Harriet?
Diane.
Diane Caplin.
Voi paska...
Tiedät varmaan, etten hyväksynyt tätä.
Olen ehtinyt miettiä asiaa -
ja hyväksyn sen ja haluan auttaa häntä.
Sen tulin kertomaan. - Minua nolottaa.
En arvannut, että tulet kun soitan.
Halusin vain kertoa, että hän ikävöi sinua.
Halusit vain auttaa. Minulla on aina karmea ajoitus.
Olisin tullut heti, mutta pelkään ajamista.
Sinunlaisestasi se on varmaan typerää.
En halunnut kyytiä Lesiltä, koska se voisi olla -
kiusallista.
Niin voisi. - Niin.
Sanoit äsken, että "sinunlaisestasi".
Mitä se tarkoitti? - Ei mitään!
Tarkoitin vain, että vaikutat minusta -
naiselta joka on... sitkeä.
Kuulostaa kohteliaalta muodolta juntille.
Olen jo nyt loukannut sinua.
Olen minä vähän juntti. Ja sitkeäkin. Ei se mitään.
Mutta arvaa mitä? Minäkään en aja.
Ihanko totta? Miten se on mahdollista täällä?
Jumalan selän takana.
Mikä naurattaa?
Kun olemme vanhempia ja ajautuneet erillemme -
koska niinhän siinä todennäköisesti käy...
Muistatko minut maailman sekopäisimpänä tyttönä?
Minä muistaisin.
East Village: poliisi sulki Tompkins Square Parkin -
pelätessään levottomuuksia. Vihaiset asukkaat syyttävät...
Jätä meidät tähän.
Anteeksi. Mistä on kyse?
Pormestari haluaa ajaa kodittomat puistosta.
Hän haluaa meidätkin pois.
Mennään pois.
En tiedä, miten kiittäisin sinua.
Tuntuu, että pitäisi maksaa.
Älä höpsi. On mukavaa, kun Eliza on täällä.
Se oli minulle hyväksi. - Millä tavoin?
En oikein tiedä.
Se kai liittyy Juden biologiseen äitiin.
Hän oli saman ikäinen kuin Eliza. - Mitä hänelle tapahtui?
En tiedä.
Tästä sotkusta huolimatta -
olemme onnistuneet kasvattamaan hienot lapset.
Meistä huolimatta. - Ja varsinkin Lesteristä!
Puhtopoika! Käy sisään.
Hei.
Järjestin tämän pikku konferenssin. Käykää istumaan.
Nämä kaksi ilmestyivät ovelleni.
Ilma tuntu olevan tuuletuksen tarpeessa.
Tiedän.
Et ole soittanut kahteen viikkoon. Sellainen ei käy.
Minun täytyi odottaa.
Mitä? Vauvan syntymääkö?
Ei, vaan sitä että olen varma. Hyvä, että tulitte molemmat.
Varma mistä?
Mikä tämä on?
Ravi Milan ja hänen vaimonsa Arpita.
Ravi on lakimies. - Mihin häntä tarvitaan?
Ravi on Teddyn isä.
Tiesin, että hän asuu New Yorkissa -
mutta en koskaan etsinyt häntä.
Ajattelin aina, että Teddy aikanaan...
Mieleeni tuli -
että Teddyn isä voisi auttaa rahallisesti.
Vauvan takia. Ja tavattuani hänet -
hän voi auttaa meitä muutenkin. - Siis miten?
Tarjoamalla kodin. - Mitä tarkoitat?
Milaneilla ei ole lapsia.
Ravi järkyttyi kuullessaan Teddystä.
Hän ei saanut tutustua Teddyyn -
koska äitini on hullu. - Mitä ajat takaa?
Milanit ovat harkinneet adoptiolasta.
Voi luoja.
Tätäkö sinä olet halunnut koko ajan?
Mikset sanonut heti? Miksi minun piti kestää kaikki?
Eliza, halusin että Teddyn lapsi saa perheen.
Teddyn lapsi? - Niin juuri.
Luulin, että se on minun tehtäväni.
Tämä ei voi olla totta.
Ravilla on lapselle enemmän annettavaa.
Samaa kuin mekin, mutta parempaa.
Tämä ei voi olla totta.
Huijari! Hän vain haluaa olla poikaystävänsä kanssa.
Haluaa paeta Kaliforniaan ja dumpata Elizan jonnekin.
Ei tämä sitä ole. - Sano totuus, valehtelija!
Anteeksi.
En tajua enää mitään. - Jude on oikeassa. Minä mokasin.
Halusin vain toimia niin kuin on oikein Teddylle.
Haistakaa paska! Haistakaa paska!
Pysykää barrikadin takana.
Eliza!
Minulla on oikeus olla täällä!
Eliza!
Pysähdy!
Hei, hei. - Eliza!
Hei... ääliö!
Eliza, onko kaikki hyvin. Varokaa vähän.
Tämä on minun lapseni eikä kenenkään muun!
Haluan, että hän saa perheen -
hyvän perheen, eikä ihmisiä jotka haluavat Teddyn takaisin.
Eikä mitään kadonnutta, katuvaa isää.
Haluan vain perheen!
Tehdään juuri niin kuin haluat.
Mutta ensiksi häivytään täältä.
Voiko vauva hyvin? - Potilas puhuu.
Vauvalla on kaikki hyvin. Entä sinulla?
Pidin koko ajan silmät kiinni. En halunnut nähdä.
Sitten pyysin jotain, millä saan nukuttua.
Nukuit seitsemän vuotta. Tämä on neljäs lapsesi.
Ei se mitään. Les tarkoittaa hyvää.
Hoitaja kysyy, haluatko ottaa lapsen syliin.
On kuulemma liian helppoa rakastua.
Oletko varma?
Olen.
Mutta haluan, että Jude tekee sen.
Nytkö? - Niin.
Tule perässä.
Minun urhea tyttöni.
Jos haluat, niin voisimme olla taas kämppiksiä.
Niinkö?
Minulla on tiedossa isompi kämppä. Omat huoneet.
Se olisi hyvä.
Äijä tarvitsee omaa tilaa.
Se pätee molempiin. Tässä.
Ajattelin, että se näyttäisi Teddyltä. Ei se näytä Elizaltakaan.
Hän näyttää vain itseltään.
Näenköhän häntä enää koskaan?
Kymmenen vuoden päästä hän on aivan eri ihminen.
Niin sinäkin.
Käy sanomassa hei.
Noin. Muista kannatella päätä.
Ei mitään hätää.
Jos Teddy ei olisi jättänyt meitä -
jos hän olisi yhä jossain tuolla kymmenen vuotta myöhemmin -
leijumassa kaupungin yllä troposfäärissä -
hän näkisi muuttuneen puiston.
Eliza olisi Brooklynissä perustamassa omaa perhettä -
ja hänen parhaasta ystävästään olisi juuri tulossa isä.
Hän tietäisi, ettei häntä ole unohdettu -
vaikka hänen kasvonsa muuttuvatkin koko ajan utuisemmiksi.
Ehkä hän näkisi, miten haurasta elämä on -
ja että kaikki vain putoavat maahan ja leviävät ympäriinsä -
ja toivovat pysyvänsä jossakin kiinni -
niin kuin isot kuivat lumihiutaleet Vermontin taivaalta.
www.HoundDawgs.org Newest NORDiC RETAiL!
Suomennos: Ilkka Äärelä BTI Studios
Finnish